**Kúpna zmluva**

Uzatvorená podľa §409 a nasl. zákona č. 513/1991Zb.Obchodného zákonníka v znení neskorších predpisov

**uzatvorená medzi zmluvnými stranami :**

**Kupujúci: Košice Región Turizmus**

Sídlo: Hlavná 48, 040 01 Košice

Zastúpená: Ing. Rastislav Trnka – predseda

 JUDr. Lenka Vargová Jurková – výkonná riaditeľka

IČO : 42 319 269

DIČ : 2023656833

Bankové spojenie : Prima Banka a.s.

IBAN: SK75 500 0000 0070 5140 2001

(ďalej len „kupujúci“)

a

**Predávajúci:**

Sídlo:

Zastúpená:

IČ:

DIČ :

IČ DPH:

Bankové spojenie :

IBAN:

(ďalej len „predávajúci“)

**PREAMBULA**

1. Kupujúci je právnickou osobou založenou podľa § 13 a nasl. zákona č. 91/2010 Z. z. o podpore cestovného ruchu na podporu a vytváranie podmienok na rozvoj cestovného ruchu.
2. Tovar určený na dodanie kupujúcemu, ktorý je špecifikovaný v predmete tejto zmluvy je súčasťou zákazky s nízkou hodnotou realizovanou v rámci verejného obstarávania zákazky s názvom: **„Sčítače turistov v rámci projektu s kódom SKHU/1902/1.1/060 a SKHU/1902/1.1/059“** podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“), t.j. postupom zadávania zákaziek s nízkymi hodnotami. Predávajúci bol identifikovaný ako úspešný uchádzač predmetnej zákazky.
3. Predmet zmluvy je financovaný z Európskeho fondu regionálneho rozvoja v rámci Programu spolupráce Interreg V-A Slovenská republika-Maďarsko a v rámci projektov SKHU/1902/1.1/059 a SKHU/1902/1.1/060.

**Čl. I.**

### Predmet zmluvy

1. Predmetom tejto zmluvy je záväzok predávajúceho dodať kupujúcemu tovar uvedený v Prílohe č. 1 „Podrobná špecifikácia predmetu zmluvy“ tejto zmluvy (ďalej len „tovar“), previesť na neho vlastnícke právo k dodanému tovaru a záväzok kupujúceho prevziať od predávajúceho tovar, ktorý bude bez vád a zaplatiť za riadne a včas tovar kúpnu cenu podľa článku III. tejto zmluvy.
2. Predávajúci sa zaväzuje dodať tovar na vlastné náklady do miesta plnenia uvedeného v článku II. tejto zmluvy.

**Čl. II.**

### Miesto, čas a podmienky dodania tovaru

1. Predávajúci sa zaväzuje odovzdať kupujúcemu tovar v dohodnutom množstve podľa Prílohy č.1 tejto zmluvy v predpísanej kvalite a spolu so všetkými dokladmi, ktoré sú potrebné na prevzatie a riadne užívanie tovaru vrátane licencie pre software na ovládanie sčítačov na mieste a manuálne sťahovanie dát na 3 roky a licencie pre software pre prezeranie dát, ich spracovanie, prezentáciu a export na základný diaľkový monitoring stavu sčítačov na 3 roky.
2. Doklady k dodanému tovaru musia byť v slovenskom jazyku, inak pôjde o podstatné porušenie povinnosti predávajúceho, ktoré môže viesť k odstúpeniu kupujúceho od tejto zmluvy, pokiaľ nedôjde k náprave ani v dodatočnej lehote určenej kupujúcim.
3. Miestom dodania predmetu zmluvy sú: Senianske rybníky (Senné 7, 072 13 Senné) a Zádiel (Zádiel 83, 044 02 Turňa nad Bodvou).
4. Predávajúci sa zaväzuje dodať kupujúcemu tovar v termíne do 30.06.2022.
5. Kupujúci je povinný riadne a včas dodaný tovar, ktorý bude bez vád, prevziať. Pri prevzatí tovaru je kupujúci povinný dodaný tovar prezrieť a predávajúci je povinný umožniť kupujúcemu tovar prezrieť. Kupujúci sa zaväzuje prevzatie tovaru potvrdiť prostredníctvom osoby oprávnenej konať za kupujúceho písomne potvrdiť na dodacom liste, ktorý predloží predávajúci pri dodaní tovaru. Jedna kópia dodacieho listu ostáva kupujúcemu. Podpisom dodacieho listu kupujúcim sa tovar považuje za prevzatý.
6. Vlastnícke právo k tovaru prechádza z predávajúceho na kupujúceho momentom prevzatia tovaru kupujúcim.
7. V prípade uplatnenia reklamácie pri dodaní tovaru ostáva tovar vo vlastníctve predávajúceho až do doby, kým predávajúci neodstráni prekážku, ktorá bráni kupujúcemu riadne prevziať tovar.
8. Predávajúci sa zaväzuje tovar vybaviť na prepravu spôsobom, ktorý je obvyklý pre takýto tovar v obchodnom styku, príp. spôsobom potrebným na uchovanie a ochranu tovaru tak, aby nedošlo k jeho poškodeniu počas prepravy.
9. V prípade prekážok spočívajúcich vo vyššej moci, ktoré bránia predávajúcemu v splnení jeho povinnosti dodať tovar kupujúcemu v dojednanej dobe podľa tejto zmluvy, predlžuje sa lehota na dodanie tovaru o dobu trvania týchto prekážok.
10. Pod vyššou mocou sa rozumejú okolnosti, ktoré nastanú po uzatvorení tejto zmluvy ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť bude predávajúcemu alebo kupujúcemu brániť v plnení zmluvných povinností, bude povinná strana zbavená povinnosti za čiastočné alebo úplné nesplnenie záväzkov.

**Čl. III.**

### Cena a platobné podmienky

1. Kúpna cena dodaného tovaru je xxxx EUR (pričom sadzba DPH je 20% a cena s DPH je xxxx EUR) a bola určená na základe výsledkov verejného obstarávania – zadávania zákazky s nízkou hodnotou (ďalej len „cena“).
2. Cena je konečná a zahŕňa všetky náklady na dodanie tovaru, ktoré predávajúcemu vzniknú pri plnení predmetu tejto zmluvy.
3. Kupujúci uhradí cenu za dodanie tovaru prevodným príkazom prostredníctvom banky na základe faktúry vystavenej predávajúcim, a to na číslo účtu predávajúceho uvedené v záhlaví tejto zmluvy.
4. Predávajúci je oprávnený fakturovať cenu po dodaní tovaru podľa Prílohy č.1 na základe riadne a včas splneného záväzku voči kupujúcemu, a to bez zbytočného odkladu najneskôr do 15 dní od dodania tovaru. Za riadne splnený záväzok predávajúcim sa na účely fakturácie považuje odovzdanie tovaru kupujúcemu, oproti podpisu oprávnenej osoby na dodacom liste. V prípade, že tovar nebude uvedeným spôsobom kupujúcemu odovzdaný, nejedná sa o riadne splnenie záväzku a toto môže byť dôvodom na vrátenie faktúry bez nároku predávajúceho uplatniť si úrok z meškania so splatením faktúry u kupujúceho.
5. Podkladom pre vystavenie faktúry bude dodací list a preberací protokol, podpísaný oprávnenými zástupcami kupujúceho ako aj predávajúceho.
6. Faktúra vystavená predávajúcim musí obsahovať všetky náležitosti daňového a účtovného dokladu v zmysle právnych prepisov SR platných v deň jej vystavenia.
7. Kupujúci sa zaväzuje uhradiť fakturovanú sumu do 30 dní od doručenia faktúry vystavenej predávajúcim.

**Čl. IV.**

**Práva a povinnosti predávajúceho**

1. Predávajúci je povinný dodať tovar riadne a včas, za podmienok dohodnutých v tejto zmluve a bez akýchkoľvek vád.
2. Dodávateľ je povinný strpieť výkon kontroly/auditu súvisiaceho s dodávaným tovarom kedykoľvek počas platnosti a účinnosti Zmluvy o poskytnutí nenávratného finančného príspevku (Subsidy contract), a to oprávnenými osobami a poskytnúť im všetku potrebnú súčinnosť. Oprávnené osoby sú najmä:
3. Poskytovateľ nenávratného finančného príspevku a ním poverené osoby,
4. Útvar  vnútorného auditu Riadiaceho orgánu alebo Sprostredkovateľského  orgánu a ním poverené osoby,
5. Najvyšší kontrolný úrad SR, Úrad vládneho auditu, Certifikačný orgán a nimi

poverené osoby,

1. Orgán auditu, jeho spolupracujúce orgány a osoby poverené na výkon kontroly/auditu,
2. Splnomocnení zástupcovia Európskej Komisie a Európskeho dvora audítorov,
3. Orgán zabezpečujúci ochranu finančných záujmov EÚ,
4. Osoby  prizvané  orgánmi  uvedenými  v písm.  a)  až  f)  v súlade  s príslušnými

právnymi predpismi SR a právnymi aktami EÚ.

**Čl. V.**

**Práva a povinnosti kupujúceho**

1. Kupujúci je povinný riadne a včas dodaný tovar, ktorý je bez vád, prevziať a prevzatie potvrdiť podpisom dodacieho listu a preberacieho protokolu.
2. Kupujúci nadobúda vlastnícke právo k tovaru dňom riadneho prevzatia tovaru.

**Čl. VI.**

### Záručná doba a reklamácie

1. Predávajúci zodpovedá za vady, ktoré má tovar počas záručnej doby.
2. Predávajúci poskytuje na tovar záruku v trvaní minimálne 24 mesiacov. Záručná doba začína plynúť dňom podpísania dodacieho listu kupujúcim. V prípade, že výrobca tovaru poskytuje dlhšie záručné podmienky, platia záručné podmienky výrobcu.
3. Práva zo zodpovednosti za vady, ktoré sa vyskytnú v záručnej dobe, musí kupujúci uplatniť u predávajúceho v záručnej dobe, inak zaniknú.
4. Ak bude tovar dodaný s vadami, je kupujúci oprávnený
* požadovať odstránenie vád dodaním náhradného tovaru,
* požadovať dodanie chýbajúcich častí tovaru alebo požadovať odstránenie vád,
* požadovať primeranú zľavu z kúpnej ceny alebo
* odstúpiť od tejto zmluvy.
1. V prípade, že kupujúci uplatní u predávajúceho právo z vád dodaného tovaru:
* plynutie záručnej doby sa preruší dňom uplatnenia tohto práva, a to doručením reklamácie predávajúcemu,
* predávajúci sa zaväzuje odstrániť vadu tovaru, prípadne vyhovieť požiadavke kupujúceho podľa bodu 4. tohto článku bezodkladne, najneskôr však do 30 dní od oznámenia vady kupujúcim,
* oprava tovaru v záručnej dobe je bezodplatná a zahŕňa všetky s tým súvisiace náklady predávajúceho,
* v prípade ak nie je možné vadu tovaru odstrániť bezodkladne na mieste, poskytne predávajúci na čas, pokým bude vada odstránená bezodplatne rovnocenné náhradné plnenie.
1. Kupujúci je povinný nahlásiť zistenú vadu tovaru kontaktnej osobe určenej predávajúcim [x], e-mail: [x], tel. [x].
2. Predávajúci a kupujúci sa dohodli, že ak predávajúci neodstráni vady tovaru v lehote stanovenej v tejto zmluve resp. neuspokojí nároky predávajúceho z riadne a včas uplatnených vád tovaru podľa bodu 4. tohto článku, kupujúci má právo uplatniť si u predávajúceho zmluvnú pokutu vo výške 50,- EUR (slovom: päťdesiat eur) za každý i začatý deň omeškania s uspokojením nárokov predávajúceho z vád tovaru podľa tejto zmluvy. Nároky na náhradu škody kupujúceho tým nie sú dotknuté.
3. Vzťahy zmluvných strán, týkajúce sa záruky za tovar, vád tovaru alebo nárokov z nich vyplývajúcich sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými na území Slovenskej republiky.

**Čl. VII.**

### Sankcie

1. V prípade, nedodržania dohodnutého termínu dodania tovaru predávajúcim má kupujúci právo uplatniť si u predávajúceho zmluvnú pokutu vo výške 0,04% z ceny nedodaného tovaru za každý aj začatý deň meškania. V prípade omeškania dodania tovaru o viac ako 15 dní je kupujúci oprávnený od tejto zmluvy odstúpiť.
2. V prípade omeškania kupujúceho s úhradou faktúry o viac ako 30 dní má predávajúci právo uplatniť si úroky z omeškania vo výške 0,04% z dlžnej sumy za každý i začatý deň omeškania. Kupujúci nie je v omeškaní s úhradou pokiaľ v posledný deň jej splatnosti bola suma z účtu kupujúceho odpísaná.
3. Nárok na zaplatenie zmluvnej pokuty alebo úroku z omeškania oznámi oprávnená strana doručením penalizačnej faktúry druhej strane so splatnosťou 30 dní odo dňa doručenia povinnej zmluvnej strane.
4. Uplatnením zmluvnej pokuty nie je dotknutý nárok na náhradu škody spôsobenej porušením zmluvných povinností.

**Čl. VIII.**

**Odstúpenie od zmluvy**

1. Od tejto zmluvy je možné odstúpiť iba v prípadoch ustanovených zákonom alebo uvedených v tejto zmluve.
2. Pokiaľ porušenia povinností podľa článku V. tejto zmluvy trvajú dlhšie ako 30 dní uvedené sa považuje za podstatné porušenie zmluvy, v dôsledku ktorého je ktorákoľvek zmluvná strana oprávnená od tejto zmluvy odstúpiť.
3. Právne účinky odstúpenia od zmluvy nastávajú dňom doručenia písomného oznámenia o odstúpení druhej zmluvnej strane.
4. Odstúpenie od zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.

**Čl. IX.**

**Všeobecné a záverečné ustanovenia**

1. Zmluva nadobúda platnosť podpisom obidvoma zmluvnými stranami a účinnosť dňom nasledujúcim po dni jej zverejnenie v zmysle §47a zákona č. 40/1964 Zb. Občiansky zákonník v znení neskorších predpisov.
2. Jednotlivé časti tejto zmluvy je možné meniť len na základe dohody zmluvných strán vo forme písomných dodatkov.
3. Zmluvné strany sa zaväzujú vzájomne informovať o akýchkoľvek skutočnostiach, ktoré môžu mať vplyv na plnenie zmluvy.
4. V ostatných v zmluve neupravených vzťahoch platia príslušné ustanovenia Obchodného zákonníka a Občianskeho zákonníka.
5. Zmluva je vyhotovená v dvoch výtlačkoch, jeden výtlačok pre kupujúceho a jeden výtlačok pre predávajúceho.
6. Neoddeliteľnou súčasťou tejto zmluvy je Príloha č. 1 – Podrobná špecifikácia predmetu zmluvy.

## V Košiciach dňa : V Košiciach dňa :

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**xxxxxxxx Košice Región Turizmus**

xxxxxxxxxxxx Ing. Rastislav Trnka

Predávajúci Kupujúci

Príloha č. 1 – Podrobná špecifikácia predmetu zmluvy

**Sčítač 1 - Senianske rybníky – cesta popri kanáli medzi studňou a rozhľadňou:**

* Sčítač vhodný do prírodného prostredia
* Detekcia chodcov pasívnym meraním infračerveného poľa bez potreby odrazného prvku
* Dosah sčítača – 4m
* Počítanie turistov s rozlíšením smeru
* Odolnosť voči vonkajším vplyvom a vandalom
* Presnosť sčítača minimálne 90%
* Prevádzka na batériu (bez prívodu elektrickej energie), kapacita minimálne 2 roky
* Automatické zálohovanie nameraných dát
* Automatický prenos dát, minimálne raz za deň

**Sčítač 2 - Senianske rybníky – inštalácia na rozhľadňu:**

* Sčítač vhodný do prírodného prostredia
* Detekcia chodcov pasívnym meraním infračerveného poľa bez potreby odrazného prvku
* Dosah sčítača – 1 m
* Počítanie turistov bez rozlíšenia smeru
* Odolnosť voči vonkajším vplyvom a vandalom
* Presnosť sčítača minimálne 90%
* Prevádzka na batériu (bez prívodu elektrickej energie), kapacita minimálne 2 roky
* Automatické zálohovanie nameraných dát
* Automatický prenos dát, minimálne raz za deň

**Sčítač 3 - Zádiel – parkovisko, pred vstupom do Zádielskej doliny**

* Sčítač vhodný do prírodného prostredia
* Detekcia chodcov pasívnym meraním infračerveného poľa bez potreby odrazného prvku
* Dosah sčítača – 4m
* Počítanie turistov s rozlíšením smeru
* Odolnosť voči vonkajším vplyvom a vandalom
* Presnosť sčítača minimálne 90%
* Prevádzka na batériu (bez prívodu elektrickej energie), kapacita minimálne 2 roky
* Automatické zálohovanie nameraných dát
* Automatický prenos dát, minimálne raz za deň